Martin Kivuva Musonde

**Martin Kivuva Musonde** (født 10. februar 1952 i Muthetheni i **Kenya**) er kenyansk katolsk erkebiskop av Mombasa.
## Liv og virke
### Bakgrunn
Han ble født 10. februar 1952 i Muthetheni i det som senere ble Machakos County. Han er den førstefødte i en familie med seks brødre og tre søstre. Han ble døpt 22. mars 1952. Han gikk på Kyambusya barneskole i Muthetheni.

I 1961 flyttet familien hans til Kichaka Simba i det som er blitt Kwale County. Etter flyttingen begynte han på Kichaka Simba barneskole. Senere gikk han på *St. Mary's Junior Seminary* i Kwale. Deretter studerte han filosofi og teologi ved *St. Thomas Aquinas Seminary* i Nairobi.
### Prest
Martin Kivuva Musonde ble ordinert til prest for Mombasa den 9. desember 1978. Deretter tjenestegjorde han som assisterende prest i Mwatate menighet i Taita-Taveta; sogneprest i Vår Frue av Fátima menighet i Kongowea og tjenestegjørende militærkapellan for de kenyanske væpnede styrkene ved Nyali Barracks fra februar 1979 til februar 1989 og sogneprest i Makupa og koordinator for sosial kommunikasjon for erkebispedømmet Mombasa fra 1989 til 1992.

I 1992 ble han utnevnt til å jobbe ved Ukweli Video Productions i Nairobi. Han ble senere meddirektør, en stilling han hadde frem til han ble utnevnt til biskop.

### Biskop av Machakos
Pave Johannes Paul II utnevnte ham til biskop av Machakos den 15. mars 2003. Han ble bispeviet av Raphael S. Ndingi Mwana’a Nzeki, erkebiskop av Nairobi, den 3. juni samme år; de medkonsekrerende var John Njenga, erkebiskop av Mombasa, og Nicodemus Kirima, erkebiskop av Nyeri, i nærvær av apostolisk nuntius erkebiskop Alain Paul Lebeaupin, biskoper, prester og ordensmenn og -kvinner fra og utenfra Machakos bispedømme, samt president Mwai Kibaki og andre fremtredende politikere. Under samme feiring tok han bispedømmet i besittelse. 

Han utmerket seg som en visjonær leder i sin lederstil, en dyd som er tydelig i de mange prosjektene han påtok seg i bispedømmet, inkludert utarbeidelsen av en strategisk plan. Biskop Martin var direkte, åpen for dialog og involverte presteskapet, ordensmenn og lekfolk i forvaltningen av bispedømmets anliggender.

### Erkebiskop av Mombasa
Den 9. desember 2014 utnevnte pave Frans ham til erkebiskop av Mombasa.  Innsettelsen i embedet fant sted den 21. februar året etter.

I juli 2021 ble han president for Den kenyanske bispekonferanse.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Kardinal Costantino Patrizi Naro (1798-1876) *1828
* Kardinal Lucido Maria Parocchi (1833-1903) *1871
* Pave Pius X (1835-1914) *1884
* Pave Benedikt XV (1854-1922) *1907
* Pave Pius XII (1835-1958) *1917 
* Kardinal Eugène-Gabriel-Gervais-Laurent Tisserant (1884-1972) *1937 
* Pave Paul VI (1897-1978) *1954
* Erkebiskop Raphael S. Ndingi Mwana a'Nzeki (1931-2020) *1969 
* Erkebiskop *Martin Kivuva Musonde* (1952-) *2003

## Referanser